b"\n_START_ARTICLE_\nNessun dorma\n_START_PARAGRAPH_\nNessun dorma (\xc3\xaen limba rom\xc3\xa2n\xc4\x83, Nimeni s\xc4\x83 nu doarm\xc4\x83) este o arie din actul final al operei Turandot, a compozitorului italian Giacomo Puccini. Este una dintre cele mai cunoscute arii pentru tenori dintre toate ariile de oper\xc4\x83 din toate timpurile. Aria este interpretat\xc4\x83 de personajul Calaf, Il principe ignoto (principele necunoscut), care se \xc3\xaendr\xc4\x83goste\xc8\x99te la prima vedere de frumoasa, dar distanta prin\xc8\x9bes\xc4\x83 Turandot. Oricum, era un fapt cunoscut public c\xc4\x83 orice b\xc4\x83rbat care ar fi dorit s\xc4\x83 o ia de so\xc8\x9bie trebuia s\xc4\x83 r\xc4\x83spund\xc4\x83 la trei dintre \xc3\xaentreb\xc4\x83rile sale ghicitoare. Dac\xc4\x83 nu r\xc4\x83spundea corect, pe\xc8\x9bitorul era decapitat. _NEWLINE_De\xc8\x99i \xc3\xaen actul anterior Calaf r\xc4\x83spunsese corect la cele trei ghicitori ale prin\xc8\x9besei Turandot, aceasta ezit\xc4\x83 \xc3\xaen a se c\xc4\x83s\xc4\x83tori cu acesta, implor\xc3\xa2ndu-l pe tat\xc4\x83l s\xc4\x83u, \xc3\xaemp\xc4\x83ratul Chinei, s\xc4\x83 nu o m\xc4\x83rite cu pe\xc8\x9bitorul. Calaf accept\xc4\x83 ideea c\xc4\x83 prin\xc8\x9besa nu-l iube\xc8\x99te \xc8\x99i nu vrea s\xc4\x83 o for\xc8\x9beze s\xc4\x83 se m\xc4\x83rite cu el. \xc3\x8en acela\xc8\x99i timp, ridic\xc4\x83 \xc8\x99tacheta dificult\xc4\x83\xc8\x9bii situa\xc8\x9biei prin a oferi un alt fel de ghicitoare. Dac\xc4\x83 prin\xc8\x9besa va ghici p\xc3\xa2n\xc4\x83 la r\xc4\x83s\xc4\x83ritul soarelui numele prin\xc8\x9bului necunoscut, Calaf, acesta accept\xc4\x83 s\xc4\x83 fie executat, iar dac\xc4\x83 prin\xc8\x9besa nu va ghici, va trebui s\xc4\x83 se c\xc4\x83s\xc4\x83toreasc\xc4\x83 cu el. F\xc4\x83c\xc3\xa2nd contrapropunerea, Calaf \xc3\xaengenuncheaz\xc4\x83 \xc3\xaen fa\xc8\x9ba prin\xc8\x9besei, iar tema Nessun dorma \xc3\xaencepe cu cuvintele Il mio nome non sai! (Numele meu nu-l \xc8\x99tii!) Cruda \xc8\x99i recea Turandot ordon\xc4\x83 tuturor supu\xc8\x99ilor s\xc4\x83i s\xc4\x83 nu doarm\xc4\x83 deloc \xc3\xaencerc\xc3\xa2nd a afla numele pe\xc8\x9bitorului. Dac\xc4\x83 nu vor fi \xc3\xaen stare s\xc4\x83 afle numele acestuia, to\xc8\x9bi vor fi uci\xc8\x99i.\n_START_SECTION_\nReferin\xc8\x9be culturale \xc3\xaen afara operei\n_START_PARAGRAPH_\nNessun dorma a atins \xc8\x99i statutul de pies\xc4\x83 pop dup\xc4\x83 ce \xc3\xaenregistrarea lui Luciano Pavarotti a fost folosit\xc4\x83 pe genericul BBC al CM 1990 din Italia. A ajuns p\xc3\xa2n\xc4\x83 pe locul 2 \xc3\xaen UK Singles Chart, cea mai \xc3\xaenalt\xc4\x83 pozi\xc8\x9bie pentru o \xc3\xaenregistrare clasic\xc4\x83._NEWLINE_A devenit melodia carasteristic\xc4\x83 a lui Pavarotti \xc8\x99i un imn \xc3\xaen sport, \xc3\xaen special \xc3\xaen fotbal. Pavarotti a c\xc3\xa2ntat Nessun dorma la ultima sa reprezenta\xc8\x9bie, ceremonia de final a Jocurilor Olimpice de Iarn\xc4\x83 din 2006 de la Torino. \xc3\x8enregistrarea a fost redat\xc4\x83 la funerariile sale._NEWLINE_Nessun dorma a ap\xc4\x83rut \xc8\x99i pe coloana sonor\xc4\x83 a multor filme, ap\xc4\x83r\xc3\xa2nd fie \xc3\xaen punctul culminant al filmului, fie pe generic, d\xc3\xa2nd un impact puternic filmului. Acesta apare \xc3\xaen: The Island, The Killing Fields, Mar adentro, The Sum of All Fears, No Reservations, The Mirror Has Two Faces, Chasing Liberty, Man on Fire, Bend it like Beckham, Toys, The Witches of Eastwick \xc8\x99i Aria._NEWLINE_Pentru alte \xc3\xaenregistr\xc4\x83ri ale Nessun dorma f\xc4\x83cute de c\xc3\xa2nt\xc4\x83re\xc8\x9bi din afara lumii operei vede\xc8\x9bi: One Chance de Paul Potts, The Voice de Russell Watson, Jewels in the Crown de Aretha Franklin, The Winner's Journey de Damien Leith \xc8\x99iMy Secret Passion by Michael Bolton._NEWLINE_Adapt\xc4\x83ri ale ariei la alte genuri muzicale au fost cea heavy metal a forma\xc8\x9biei Manowar \xc3\xaen albumul Warriors of the World, \xc8\x99i Vincer\xc3\xb2, o fuziune \xc3\xaentre oper\xc4\x83 \xc8\x99i disco de Fredrik Kempe. Vincer\xc3\xb2-ul lui Kempe a fost remixat, \xc3\xaen special pentru linia melodic\xc4\x83, Trust me!"